carohd/mindhelper huggingface dataset:
Jeg har solgt noget, som jeg har fortrudt
Kategori: Trist eller deprimeret
K\u00f8n: Dreng
Alder: 13
Dato: 2020-06-17T13:15:29.000Z

Sp\u00f8rgsm\u00e5l:
Jeg solgte noget jeg fortrød.
Hvad skal jeg gøre?
Græder tit om aftenen.

Svar:
Det er rigtigt ærgerligt, hvis man kommer til at gøre noget, som man så senere fortryder. Derfor er jeg også glad for, at du har skrevet herind og delt det med os.



Kan du få det tilbage? 



Du skriver ikke så meget om, hvad det er, du har solgt. Men hvis du fortryder det, fordi du gerne vil have det tilbage, er der så en mulighed for det? Hvis det er en ting, som betyder meget for dig, så kan du måske snakke med den person, du solgte det til, og høre ham ad, om du måske kan få lov til at købe det tilbage igen. Hvis personen kan mærke, at du er ked af at have solgt tingen, så vil de måske godt kunne forstå, at du gerne vil have det tilbage.



Er der nogle, som kan hjælpe dig? 



Jeg kommer til at tænke på, om der måske er nogle, som kan hjælpe dig lige nu? For det er rigtigt svært, hvis man skal gå rundt og være ked af det. Og man måske ikke lige kan se sig ud af, hvad man skal gøre. Så kan det være rigtigt rart at få noget støtte eller hjælp fra nogen andre. Det kunne måske være dine forældre?



Snak med dine forældre



Ens forældre er tit dem, som er tættest på en og derfor har super god mulighed for at hjælpe en, hvis der sker noget svært. Måske kan de også låne dig penge til at købe tingen tilbage, hvis du ikke har råd lige nu. Hvis du har solgt noget, som du ikke har lyst til at dine forældre skal vide, så kan det selvfølgelig være svært at få det sagt. For hvis de bliver sure eller skuffede over en, så kan man nogle gange have lyst til at holde det hemmeligt. Men det kan være rigtigt rart, når man først har fået fortalt det. For selvom ens forældre måske bliver sure, så skal de nok blive gode igen. Og det kan være rarere bare at tage konsekvenserne af det man har gjort, i stedet for at skulle gå rundt med en knude i maven, fordi man har fortrudt. Hvis du synes det er svært at få sagt, så kan du prøve at læse vores artikel om at snakke om svære ting med sine forældre. Der står nemlig en masse gode tips til, hvordan man kan få det svære fortalt på en god måde.



Snak med en, du er tryg ved



Hvis det ikke duer at snakke med dine forældre, så er der måske en anden voksen, som du kan snakke med? Det kunne være din yndlingslærer, en sød onkel, en sportstræner eller helt 4. person. Det vigtigste er bare, at det er en du er tryg ved at snakke med. Så kan de hjælpe dig, så i kan finde en rigtig god løsning på problemet. 



Hvis du helst vil snakke med nogen, som ikke kender dig, så kan du også tage fat i Børnetelefonen. Der kan man ringe ind og snakker med en frivillig om ens bekymringer. De er super søde og rigtigt gode til at hjælpe. Det er helt anonymt og gratis.  



Det er rigtigt hårdt, hvis man har gjort noget, som man har fortrudt. Så kan man godt blive rigtigt ked af det. Men jeg håber at mit svar har været hjælpsomt og det ender med en rigtig god løsning.
Jeg fik sagt til hende, at jeg kunne lide hende. Men hun sagde, at hun ikke var til piger
Kategori: Kærlighed og sex
K\u00f8n: Pige
Alder: 14
Dato: 2020-06-17T13:29:40.000Z

Sp\u00f8rgsm\u00e5l:
Jeg skrev ind til jer for ikke så lang tid siden ang, en pige jeg godt kunne lide. Og jeg fik så sagt det til hende men hun sagde at hun ikke var til piger. Og nu er jeg pisse ked af det jeg ved virkelig ikke hvad jeg skal gøre. Jeg havde være vild med hende i over et år så det er ret svært bare lige at give slip.

Svar:
Øv altså, hvor er det bare ærgerligt, at hun ikke havde det på samme måde som dig. Det er desværre sådan med kærlighed, at man altid tager lidt et sats, når man fortæller nogle om, hvordan man har det. Men jeg er glad for at du har skrevet herind og delt dine sorger lidt med os. For det kan være rigtigt rart, når man har fået et afslag. 



Det var super sejt gjort 



Selvom hun desværre ikke havde det på samme måde som dig, så synes jeg stadig du skal vide, at det var mega sejt gjort, at du sagde det til hende. For det kræver mega meget mod, at fortælle nogen om, hvad man føler for dem. Og det kan gøre super ondt, hvis de så ikke har det på samme måde. Men det er desværre den eneste måde, man med sikkerhed kan finde ud af, om den man er vild med også har følelser for en. Selvom det er rigtigt svært lige nu, så fortjener du stadigvæk et kæmpe klap på skulderen for at have prøvet. 



Det gør ondt lige nu 



Når man lige er blevet afvist af en, som man var rigtigt vild med, så er det helt normalt, at man bliver virkelig ked af det. For man kan ikke slukke eller tænde sine følelser -de er med en hele tiden. Hvis man så bliver afvist, så går det lige i hjertet på en og det kan føles som om, at hele ens verden bryder sammen. Men selvom det gør super ondt lige nu, så skal det nok gå over. De fleste af os får vores hjerte knust på et eller andet tidspunkt i livet. Lige i begyndelsen er det forfærdeligt, men så med tiden, så vil det blive nemmere og nemmere. En dag så vågner man igen og det går op for en, at man i et stykke tid slet ikke har tænkt på den person, man var forelsket i. Det er forskelligt, hvor lang tid det tager, før kærestesorgen er gået over igen. Men om et par uger, så vil du sikkert allerede kunne mærke, at det ikke er ligeså slemt, som i begyndelsen. 



Du kan prøve at læse mere om, hvordan man passer godt på sig selv i vores artikel om ulykkelig forelskelse. Der står nemlig en masse gode råd til, hvordan man håndterer den svære periode. 



Det er mega hårdt, hvis den man er forelsket i ikke gengælder ens følelser. Men jeg håber, at mit svar har kunne give dig lidt ro i kroppen. Og så krydser jeg fingre for, at du snart er på toppen igen.
Mine forældre er blevet skilt og min verden er gået i tusinde stykker
Kategori: Skilsmisse
K\u00f8n: Pige
Alder: 13
Dato: 2020-07-01T09:26:17.000Z

Sp\u00f8rgsm\u00e5l:
mine forælde er lige blevet skilt og der var ingen der så det komme. Min far har fået en anden og vil nu skilles, min mor er rigtig ked af det for hun kan jo godt lide ham. Og jeg er så ked af det jeg kan ikke sove og græder mig selv i søvn. Og kan slet ikke forstå det, og er bare så mega ked af det hele tiden. Jeg troede jo vi var den perfekte familie og der er også snart sommerferie og vi kan ikke lave noget af det som vi havde planlagt. Og vil bare have det som det var før, for jeg føler min verden er gået i tusind stykker.Jeg er så ked af det jeg græder hele tiden og jeg har talt meget med dem men det hjælper ikke rigtig så meget. Hvad skal jeg gøre?

Svar:
Det er helt naturligt, at være hammer ked af det, når ens forældre lige er blevet skilt. For næsten alle håber på, at deres forælder vil blive ved med at være sammen og familien kan blive ved, som den plejer. Og så er det en kæmpe sorg, når det ikke lykkedes. Derfor er jeg også rigtigt glad for, at du har skrevet herind og delt det med os. 



Når jeg læser dit brev, så kommer jeg til at tænke på, om det måske også er dig, der har skrevet det her brevkassespørgsmål? For det det minder rigtigt meget om dit spørgsmål og den hammersvære situation, som du står i lige nu. Nogle gange kan det være lidt svært lige at finde sit svar, hvis man har skrevet herind. Men jeg har lige sat et link til svaret, så du nemt kan trykke dig ind på det. For jeg er næsten helt sikker på, at svaret vil give vil give god mening for dig. Og hvis du har flere spørgsmål, så er du  selvfølgelig altid velkommen til at skrive herind igen. Der kan nemlig være mange ting, som fylder, når ens forældre bliver skilt. 



Det er en rigtig svær periode, dig og din familie går igennem lige nu. Men selvom det hele virker trist og ulykkeligt lige nu, så bliver det nemmere med tiden. Man kan sige, at såret fra skilsmissen er helt friskt og åbent lige nu. Og det kommer til at tage tid, før det sår heler og du bliver glad igen. Men det skal det nok gøre på et tidspunkt og så en dag vil du vågne op og opdage, at du ikke er ligeså ked af det længere, som du var tidligere. Jeg krydser fingre for, at det snart lysner lidt.
Hvor ser man sit spørgsmål?
Kategori: Generelt
K\u00f8n: Dreng
Alder: 18
Dato: 2020-07-08T08:56:24.000Z

Sp\u00f8rgsm\u00e5l:
Hvordan ser man sit spørgsmål?

Svar:
Mange tak for dit spørgsmål.



Det kan godt være svært lige at hitte ud af, hvor man kan se svaret på sit spørgsmål henne. Men du kan se dit svar, hvis du klikker på den overskrift, der hedder brevkasse. Dengang du skrev et spørgsmål, fik du et ID-nummer på dit spørgsmål. Hvis du sætter det ID-nummer ind i søgefeltet øverst, så dukker dit spørgsmål og dit svar op. 



Du kan også prøve at sortere brevkassespørgsmålene efter tema, hvis du ikke lige kan huske dit ID-nummer. Så hvis dit spørgsmål for eksempel handlede om noget med venner, så kan du klikke på det tema i bunden af brevkassen. Så kommer alle de spørgsmål, der handler om noget med venner frem. Så er det måske lidt mere overskueligt end at scrolle igennem svarene for at finde lige præcis dit spørgsmål og svar. 



Jeg håber, at mit svar har givet dig svar på dit spørgsmål. Og så håber jeg, at det lykkedes dig at finde dit spørgsmål.
Skoleopgave om spiseforstyrrelse
Kategori: Skole og uddannelse
K\u00f8n: Pige
Alder: 20
Dato: 2020-08-19T06:35:59.000Z

Sp\u00f8rgsm\u00e5l:
Hej vi er 2 social og sundheds assistent elever som er ved at skrive en opgave om spiseforstyrrelser og diabetes. I den forbindelse vil vi hører om i ville være behjælpelige med at svare på nogle spørgsmål omhandlende spiseforstyrrelse. 



Spørgsmålene er som følger:
 Hvilken spiseforstyrrelser oplever i flest henvendelser om?
 Hvilket køn henvender sig oftest?
 Hvilken aldersgruppe henvender sig oftest?
 Oplever i kombinationen af diabetes og spiseforstyrrelser?
           Hvilken sygdom oplever i oftest startede først?
 Oplever i generelt opbakning fra personens netværk eller er det et problem de står alene med?
 Hvilke senkomplikationer oplever i hos de borgere der har været hos jer?
Håber at hører fra jer.

Svar:
Da Mindhelpers brevkasse henvender sig til unge, som har personlige spørgsmål, har vi desværre ikke tid til at hjælpe med skoleopgaver. Det lyder til at være en rigtig spændende opgave i er gået i gang med, og jeg vil anbefale jer at prøve at kontakte Landsforeningen mod Spiseforstyrrelse og Selvskade (LMS). De er nemlig eksperter i området spiseforstyrrelser og kan måske være behjælpelige med svar eller sende jer i en god retning. 



Held og lykke med opgaven.
Er det anonymt?
Kategori: Generelt
K\u00f8n: Dreng
Alder: 16
Dato: 2020-08-19T13:21:48.000Z

Sp\u00f8rgsm\u00e5l:
Er det anonymt?

Svar:
Kort og godt så: ja, vores brevkasse er anonym :-) Men jeg har lige lagt vores vilkår ind her nedenunder i svaret, så du kan læse, hvad anonymitet præcis betyder, hvis du har lyst. Vilkårene kan du også se, ved at trykke på vilkårs-linket inden du indsender dit brevkassespørgsmål. 



Jeg håber det besvarede dit spørgsmål :-)  







Hvad betyder det at jeg er anonym i brevkassen?



Mindhelpers brevkasse er en anonym rådgivning, hvor du kan tale åbent og trygt om stort og småt, der kan være svært i hverdagen. At være anonym betyder, at når du skriver til brevkassen, så kan vi ikke se hvem du er og vi har ikke adgang til andre informationer om dig, end dem du har skrevet i dit spørgsmål. Det er aldrig et krav, at du oplyser noget om dig selv for at skrive til Mindhelpers brevkasse.



Hvad betyder det at Mindhelper har tavshedspligt?



Vi må ikke give personoplysninger om dig videre til andre, med mindre vi er forpligtet hertil på grund af vores skærpede underretningspligt og afværgepligt (læs mere om dette nedenfor).



Mindhelper har skærpet underretningspligt



Alle borgere i Danmark har en personlig pligt til at underrette myndighederne, hvis de får kendskab til, at et barn eller en ung under 18 år udsættes for forsømmelse eller andre forhold, som er til fare for dets trivsel, udvikling og sundhed. Herunder vold, mishandling, seksuelle overgreb m.v.



Hos Mindhelper har vi skærpet underretningspligt. Det har vi, fordi vi er offentligt ansatte. Den skærpede underretningspligt betyder, at vi har pligt til at reagere, hvis dine oplysninger giver os formodning om, at du har behov for særlig støtte.



Det er meget individuelt, hvor mange oplysninger der skal til før, det er muligt for os at vide, hvem du er. Hvis du fx hedder noget specielt og bor i en lille by er det nemmere at genkende dig, end hvis du hedder noget meget almindeligt og bor i en stor by. Derfor skal du tænke over, hvor mange informationer du giver om dig selv.



Mindhelper har afværgepligt



Alle borgere i Danmark har pligt til at gøre, hvad der står i deres magt for at forebygge eller afværge en forbrydelse, der indebærer fare for menneskers liv eller velfærd, som man har kendskab til. Dette kaldes afværgepligt. Denne gælder også for Mindhelper.



Hvis du fx skriver til os, at du vil begå selvmord, bliver slået derhjemme, eller har været ude for et overgreb, skal vi kontakte alarmcentralen. Fx på baggrund af de oplysninger du har givet os, eller på baggrund af politiets mulighed for at spore din IP-adresse.



Vi har også pligt til at indgive en anmeldelse, hvis vi får kendskab til kriminelle handlinger, som du planlægger at begå.
Er min krop mærkelig?
Kategori: Identitet, Nervøsitet
K\u00f8n: Pige
Alder: 15
Dato: 2020-08-19T13:27:33.000Z

Sp\u00f8rgsm\u00e5l:
Jeg kunne godt tænke mig at få vide om min krop er mærkelig. Når jeg bliver forkølet, så hoster jeg aldrig hvilket jeg synes er helt vildt underligt. Men i starten af det her år fik jeg en forkølelse hvor jeg hostede en del. Hvorfor gjorde jeg det? Hvorfor hostede jeg ikke før? Vil jeg fra nu af hoste af en forkølelse?

Svar:
Det lyder til, at du er rigtigt forvirret over, hvorfor din krop opfører sig, som den gør. Derfor er jeg også glad for, at du har skrevet herind og delt det med os. For det er ikke rart, at skulle gå rundt med helt alene.



Din krop er ikke mærkelig



Når jeg læser dit brev, så tænker jeg, at din krop er helt normal. Det lyder til, at du tænker, at man enten altid eller aldrig hoster, når man er forkølet. Men det kan man ikke med sikkerhed vide, for det handler om, hvad man er blevet syg med. Derfor kan man også sagtens opleve at være syg, hvor man hoster. Og syg, hvor man ikke hoster. Du kan læse mere om hoste i den her artikel fra sundhed.dk. Der står nemlig en masse om hoste, og hvorfor man nogle gange hoster. 



Snak med sundhedsplejersken eller lægen 



Hvis der er noget, som du bliver i tvivl om med din krop, så må du altid snakke med sundhedsplejersken på din skole eller din læge. De er nemlig eksperter i det med kroppen og hvorfor den opfører sig, som den gør. De kan være rigtigt rare at snakke med.



Snak med dine forældre



Hvis du er tryg ved det, så kan du også altid spørge dine forældre om, hvad der sker med kroppen, når den er syg. De kan sikkert sagtens svare på dine spørgsmål eller hjælpe med at finde ud af, hvorfor det lige er, at kroppen hoster eller andet.



Det er helt normalt, at man nogle gange hoster og andre gange ikke. Jeg håber mit svar har været hjælpsomt.
Min madlavningslærer er sur, fordi vi glemte opvasken
Kategori: Skole og uddannelse
K\u00f8n: Pige
Alder: 13
Dato: 2020-08-19T13:29:32.000Z

Sp\u00f8rgsm\u00e5l:
Min skide madlavnings lærer er sur fordi vi glemte opvasken

Svar:
Det er rigtigt irriterende, hvis ens lærer bliver sur og skælder ud. Så kan man godt ende med selv at blive rigtigt sur.



Sig undskyld



Det lyder til, at jeres lærer synes det var rigtigt træls, at i glemte opvasken. Og derfor blev hun/han sur på jer. Det tænker jeg egentligt giver meget god mening. For hvis i ikke tager opvasken efter jer, så er det sikkert jeres lærer, der er nødt til at gøre det - og det har han/hun sikkert hverken lyst eller tid til. Derfor kunne det måske også være en god idé, hvis i sagde undskyld til jeres lærer. Så ved jeres lærer, at i er kede af det og holder sikkert op med at være sur. Og så må i gøre jeres bedste for at huske opvasken fremadrettet.



Rigtig god vind fremover - jeg er sikker på, at i bliver nogle hajer i et køkken.
Jeg undrer mig over, hvorfor der intet er nævnt om sengetøj?
Kategori: Mad, søvn og motion
K\u00f8n: Dreng
Alder: 20
Dato: 2020-08-27T17:08:14.000Z

Sp\u00f8rgsm\u00e5l:
Jeg undrer mig over, hvorfor der intet er nævnt om sengetøj ?

Svar:
Jeg tænker, at det du mener er, at der ikke er nævnt noget om sengetøj i vores artikler om søvn. Er det rigtigt forstået? Det er en rigtig fin pointe. For vores sovemiljø har helt sikkert en indflydelse på, hvordan vi sover om natten. Og du har helt ret i, at vi faktisk ikke har nævnt så meget om det i artiklerne. Men det kan være vi skal gøre det på et tidspunkt.



Hvis man gerne vil sove godt, så kan det være en rigtig god idé, at kigge på sin seng og sovemiljø. Hvis der ikke er rart at ligge i ens seng, så kan det sagtens gå ud over ens søvn. Derfor kan det også være en god idé, at finde noget sengetøj, som man synes er rigtigt rart at ligge i. Måske vil man gerne have noget, som er meget blødt, meget tyndt, meget åndbart eller noget helt 4. Og huske at sørge for, at vaske det tit, så det er lækkert og rart at ligge i. Jeg tror i hvert fald, at de fleste af os godt kender til den der skønne følelse af, at ligge sig ned i en seng, som bare dufter helt rent og lækkert. Og så sover man altså bare lidt bedre, ikk? 



Andre ting man kan overveje i sit sovemiljø er, om man har en ordentlig madras, gode puder og dyner. Om der er sådan nogenlunde ryddet op og rent på ens værelse og om der er varmt/koldt og mørkt nok til, at man kan falde godt i søvn.



Mange tak for din feedback. Og sov godt.
Hvorfor svarer i ikke på alle spørgsmålene?
Kategori: Generelt
K\u00f8n: Dreng
Alder: 14
Dato: 2020-08-26T07:13:16.000Z

Sp\u00f8rgsm\u00e5l:
hvorfor svarer i ikke på alle spørgsmålene?

Svar:
Vi besvarer alle spørgsmål i brevkassen, men med enkelte undtagelser. Vi besvarer ikke spørgsmål til skoleopgaver, fordi vores brevkasse er til personlige spørgsmål og vi desværre ikke har tid til også, at hjælpe med skolearbejde. Så vi besvarer næsten alle spørgsmål. Men der går typisk mellem 7-10 dage før man får svar på sit spørgsmål, så det kan tage lidt tid, før man få svar. 



Men hvis du oplever, at du har sendt et spørgsmål ind til brevkassen, som du ikke har fået svar på, så må du super gerne sende det igen.
Hjælp!
Kategori: Generelt
K\u00f8n: Pige
Alder: 15
Dato: 2020-09-15T13:09:03.000Z

Sp\u00f8rgsm\u00e5l:
hjælp!,!

Svar:
Vi vil mega gerne hjælpe. Men vi får brug for, at du fortæller lidt mere om, hvad du gerne vil have hjælp til? Så måske kan du skrive herind igen og uddybe lidt? Så bliver det lidt nemmere for mig lige at finde ud af, hvordan vi kan hjælpe dig på den allerbedste måde.



Ring til Børnetelefonen



Hvis du hellere vil snakke i telefon eller chatte med nogen, så kan jeg også anbefale dig, at ringe til Børnetelefonen. Det er helt anonymt og de er helt vant til at hjælpe unge med alle slags problemer. 



Jeg håber, at du får hjælp til det, som du har brug for. Eller at du skriver herind igen. Masser af varme tanker herfra.
Er det normalt at ens menstruationsblod er lyserødt?
Kategori: Identitet
K\u00f8n: Pige
Alder: 13
Dato: 2020-09-16T17:05:46.000Z

Sp\u00f8rgsm\u00e5l:
Er det normalt at ens menustrations blod er lyserødt&.?



Er virkelig bange og ved ikke hvad jeg skal gøre. Min veninde ved det og hun siger at hun aldrig har set noget lignende?

Svar:
Det er helt normalt, at blodet skifter farve



Ja, det er helt normalt at ens menstruationsblod kan være lyserødt, især hvis det er lige i begyndelsen af ens menstruation. Ens menstruation kan faktisk have rigtigt mange forskellige farver, alt fra lyserødt til helt mørkebrunt i løbet af en menstruation. Det er fuldstændigt almindeligt. Det kan fx. have noget at gøre med, hvor langt henne i menstruationsperioden man er. Og hvor meget ilt, blodet har været i kontakt med, efter det er kommet ud af kroppen.



Hvis du har flere spørgsmål om menstruation, så kan læse den her artikel om menstruation på sexliniens hjemmeside. Der står nemlig en masse god information til unge om menstruation og kroppen. 



Snak med din mor eller sundhedsplejersken på skolen 



Hvis du bliver i tvivl eller nervøs omkring din menstruation, så er det en rigtig god idé, at snakke en om det. Det kunne være med din mor eller sundhedsplejersken på din skole. Eller en anden voksen, som du er tryg ved at snakke med. Din mor har sikkert haft menstruation masser af gange og ved, hvordan menstruationen opfører sig. Derfor kan det også være rigtigt rart at snakke med ens mor, fordi hun måske har prøvet det meste selv og derfor kan besvare ens spørgsmål. Måske kunne det være rart for dig også?



Jeg håber, at mit svar har været hjælpsomt for dig. God vind herfra.
Jeg drømmer om at skrive fantasy
Kategori: Identitet
K\u00f8n: Pige
Alder: 15
Dato: 2020-09-24T14:28:40.000Z

Sp\u00f8rgsm\u00e5l:
Jeg drømmer sådan om at skrive fantasy, men jeg er så nervøs for at jeg bare finder på noget som allerede er opfundet. Eller at jeg skriver dårligt eller urealistisk.

Svar:
Det lyder som en mega sej drøm, at skrive fantasy. Og det er helt normalt, at man bliver nervøs, når man skal forfølge en drøm. Derfor er jeg også rigtigt glad for, at du har skrevet herind og fortalt os om det. 



Jeg kommer til at tænke på, om det også er dig, som har skrevet dette her brevkassespørgsmål? For det minder lidt om dit. Hvis det ikke er, så vil du måske kunne finde noget rigtig god inspiration i det svar også.  



Historier er ikke unikke 



Jeg kan sagtens forstå, hvis du bliver nervøs for, at komme til at skrive noget, som måske allerede eksisterer. Men det kan være en rigtig god idé, at huske på, at der ikke er nogen bøger eller historier, som er helt unikke. Alle historier vil have dele, temaer, karakterer eller universer, som minder om andre historiers. Prøv for eksempel at tænke på, hvor mange bøger og film, hvor der er magi og troldmænd med. Det er virkeligt mange, som har skrevet om noget, der allerede eksisterer. Men det betyder ikke, at historierne ikke var gode eller forskellige. Det er helt normalt at historier vil minde om andre historier. Sådan er det også med alt andet kunst - såsom musik, hvor mange sange vil bruge nøjagtigt de samme akkorder. Det er vigtigt at huske på, at man ikke behøver at opfinde den dybe tallerken for at skrive fantasy. Tværtimod kan det være en fordel, at skrive om noget, som allerede finde. Så har man nemlig masser af inspiration lige fra begyndelsen.



Øvelse gør mester 



Det kan være svært, at tage skridtet og begynde at skrive. For måske har man en masse tanker og drømme i hovedet om, hvad historien skal handle om. Men man har måske også nogle bekymringer om, hvad der kunne gå galt. Derfor synes jeg også, at det giver rigtig god mening, når du skriver, at du er nervøs for, at du skriver dårligt eller urealistisk. For sådan tror jeg rigtigt mange forfatterspirer har det. Men det betyder ikke, at du behøver lade dig stoppe af det. For når man begynder på noget, som man måske ikke har prøvet så meget før, så vil det ikke være perfekt fra begyndelsen. Og det er helt okay. Det er nemlig også på den måde, at man lærer. Du kender sikkert godt ordsproget øvelse gør mester. Sådan er det også med skrivning. Det er en proces, hvor man hele tiden lærer. Og måske vil der være tidspunkter, hvor du har skrevet noget, som du ikke synes er godt eller som virker urealistisk. Det er helt normalt og så er det bare med at komme op på hesten igen og tænke over, hvordan du så gerne vil have, at din historier den former sig. 



Det er en mega sej drøm, du har, og jeg håber, at mit svar kan være med til at inspirere dig til at tage det næste skridt og begynde at skrive. Jeg hepper i hvert fald på dig.